Волфганг Бехлер
В часовника

Превод от немски: Венцеслав Константинов, —

chitanka.info

Смъртта седи в часовниците.

Нося моя като гривна

навсякъде със себе си,

доверен спътник,

поглеждам го,

когато съм се уговорил с някого,

преди да включа радиото

или телевизора,

когато имам срокове, когато бързам

и когато ми е скучно.

Нощем слушам тихото му цъкане.

Преди да съм заспал,

последният ми поглед е за него,

и първият,

когато се събудя.

1947

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.